b"\n_START_ARTICLE_\nLive Aid\n_START_SECTION_\nHist\xc3\xb2ria\n_START_PARAGRAPH_\nLa regi\xc3\xb3 \xc3\xa0rida del nord d'Eti\xc3\xb2pia es va veure sotmesa a una greu sequera entre 1983 i 1985 i que comport\xc3\xa0 la mort massiva de la poblaci\xc3\xb3 per manca d'aliments i aigua insuficient. Durant aquests anys la zona era coneguda com \xc2\xabl'infern de la terra\xc2\xbb._NEWLINE_La cadena de televisi\xc3\xb3 BBC va emetre un programa on s'explicava el que estava passant, fet que va motivar al m\xc3\xbasic i actor Bob Geldof a viatjar per con\xc3\xa8ixer sobre el terreny el que estava passant a \xc3\x80frica i posteriorment a crear la fundaci\xc3\xb3 Band Aid Trust, que s'encarregaria de gestionar i distribuir tota l'ajuda que es recapt\xc3\xa9s gr\xc3\xa0cies als dos concerts._NEWLINE_Per captar l'atenci\xc3\xb3 del m\xc3\xb3n, Geldof i el seu amic Midge Ure, cofundador de la fundaci\xc3\xb3 i cantant de Ultravox, van posar-se en contacte amb alguns dels artistes europeus m\xc3\xa9s importants de l'\xc3\xa8poca. Molts d'ells van acceptar l'oferiment d'esdevenir membres de manera volunt\xc3\xa0ria de la Band Aid. Van gravar el 1984 el Do They Know It's Christmas?, can\xc3\xa7\xc3\xb3 que va tenir un \xc3\xa8xit mundial, i el We Are the World, can\xc3\xa7\xc3\xb3 gravada en 1985 pels artistes hom\xc3\xb2nims dels Estats Units; ambd\xc3\xb3s es van convertir en els grans himnes de la Live Aid. _NEWLINE_La varietat dels artistes i el seu gran nombre de seguidors va fer que l'esdeveniment fos un gran \xc3\xa8xit de p\xc3\xbablic. Els concerts es van convertir en un dels grans esdeveniments musicals de la d\xc3\xa8cada._NEWLINE_La recaptaci\xc3\xb3 va superar els 100 milions de d\xc3\xb2lars, el concert va ser retransm\xc3\xa8s en directe via sat\xc3\xa8l\xc2\xb7lit a m\xc3\xa9s de 72 pa\xc3\xafsos i va ser un dels esdeveniments musicals m\xc3\xa9s vists a tot el m\xc3\xb3n._NEWLINE_En mem\xc3\xb2ria d'aquest concert, el 13 de juliol va ser declarat el Dia Mundial del Rock."